16.6.2023
ET
Euroopa Liidu Teataja
C 214/19 Kolmapäev, 18. jaanuar 2023
W. arvestades, et 2019. aastal olid 20 % videomängusektoris töötavatest inimestest naised; arvestades, et naiste vähene esindatus teaduse, tehnoloogia, inseneeria ja matemaatika erialadel, kaasa arvatud videomängusektoris, on üldtuntud ja süsteemne probleem nii sektoris endas kui ka paljude naistegelaste üliseksuaalses esituses mängude kujunduses; arvestades, et 37 % naissoost mängijatest kogeb mitme mängijaga võrgumängudes oma soo tõttu ahistamist (26); arvestades, et vaatamata jõupingutustele, mida on tehtud naiste täpse, võrdse ja mittestereotüüpse esindatuse tagamiseks videomängusektoris, peavad edusammud jätkuma ja käima käsikäes naiste võrdse esindatusega väärtusahela kõigil ametikohtadel ning seksuaalse kuritarvitamise ja diskrimineerimise vastase võitlusega; X. arvestades, et 2020. aastal oli ühel viiendikul ELi elanikkonnast puue; arvestades, et liit on võtnud kohustuse parandada nende sotsiaalset ja majanduslikku olukorda, sealhulgas veebipõhiselt; arvestades, et on olemas teatavad puuded, mis võivad veebipõhiste videomängude puhul olla eriti probleemsed, näiteks värvipimedus, nägemisprobleemid või käte liikuvuse häired; arvestades, et värvipimedus mõjutab 10 % meestest;
Veebipõhised videomängud ELis 1. rõhutab videomängude väärtust nii internetis kui ka väljaspool seda, kuna see on populaarne meelelahutus, mida naudib märkimisväärne arv eurooplasi igas vanuses ja igas liikmesriigis kui nende loojate, üksikmängijate ja laiemate mängukogukondade kultuurilise väljenduse osi; 2. rõhutab, et videomängud on ELis väga innovaatiline digisektor ja et selles sektoris on Euroopas rohkem kui 90 000 otsest töökohta; rõhutab, et videomängusektor pakub üha rohkem uusi töövõimalusi paljudele kultuuriloojatele, nagu mängude arendajad, kujundajad, kirjutajad, muusikaprodutsendid ja muud kunstnikud, kelle puhul tuleks selles valdkonnas arvesse võtta kõiki liidu meetmeid ja eelkõige rahastamist; rõhutab, et videomängud hõlmavad nii digi- kui ka kultuurisektorit, kuna videomängud on oluline osa kultuuri- ja loomemajanduse ökosüsteemist, moodustades üle 50 % kogu ELi audiovisuaalse sisu turu lisandväärtusest; 3. rõhutab videomängusektori olulisust innovatsiooni toetamisel Euroopas; rõhutab, et videomängusektor on kaasa aidanud muu hulgas selliste uute tehnoloogiate arendamisele nagu tehisintellekt, virtuaal- ja liitreaalsustehnoloogiad; 4. tuletab meelde VKEde tähtsust Euroopa videomängude väärtusahelas ja paljude Euroopa ettevõtete ülemaailmset tähtsust konsoolide, arvutite ja mobiilimängude turgude jaoks; väljendab pettumust, et selline rahvusvaheline edu ja kultuuriline atraktiivsus jäetakse sageli tähelepanuta, kui kaalutakse Euroopa juhtpositsiooni digitehnoloogiate ja -teenuste valdkonnas; 5. väljendab heameelt Euroopa Parlamendi kavandatud katseprojekti „Euroopa mänguühiskonna väärtuse mõistmine“ loomise üle, mille eesmärk on koguda põhjalikke andmeid sektorit mõjutava poliitika kujundamise toetamiseks; märgib, et mõned sektori ees seisvad probleemid hõlmavad talentide arendamist ja hoidmist, kompleksset ja killustatud reguleerimisraamistikku ülemaailmsel turul, juurdepääsu rahastamisele ning videomängude sotsiaalset ja kultuurilist mõju;
Tarbijakaitse tugevdamine veebipõhiste videomängude puhul 6. rõhutab tarbijakaitse olulisust, et tagada videomängudele ja mängijatele turvaline ja usaldusväärne veebikeskkond, ning et usalduse suurendamine tarbijate seas võib hoogustada videomängusektori majanduskasvu; on siiski veendunud, et tarbijakaitset saaks veelgi parandada; kutsub komisjoni üles võtma veebipõhiste videomängude tarbijakaitse küsimusi arvesse osana käimasolevast ELi tarbijaõiguse toimivuskontrollist, et tagada digitaalne õiglus veebis ja veebist väljaspool; 7. tunnistab, et ELi tarbijaõigustikuga nähakse ette tugev tarbijakaitse, mis on videomängude suhtes täielikult kohaldatav; märgib ära komisjoni 29. detsembri 2021. aasta teatise ettevõtja ja tarbija vaheliste tehingutega seotud ebaausate kaubandustavade kohta ühtsel turul, milles esitatakse suunised ELi tarbijaõiguse kohaldamise kohta mängusiseste pakkumiste ja reklaami, sealhulgas lastele suunatud reklaami, mängusiseste ostude ja tasulise juhusliku sisu kohta; juhib
(26)
Kirjalikud tõendid, mille laimamise vastane liiga esitas Ühendkuningriigi parlamendi veebiturvalisuse seaduse eelnõu ühiskomiteele (OSB0030), „How Algorithms Influence Harmful Online Conduct“ (Kuidas algoritmid mõjutavad kahjulikku veebikäitumist), september 2021.